**Oficiálna pozvánka: Nitra cup, 07.-08. 06. 2025**

Vážení korfbaloví priatelia,

s radosťou Vás pozývame na nový turnaj v našom meste. Mládežnícky korfbalový turnaj bol dlhé roky súčasťou nášho známeho Medzinárodného korfbalového víkendu v Nitre. No v roku 2025 začíname s novou tradíciou Nitra cupu, mládežníckeho korfbalového turnaja v kategóriách **U9, U11, U13 a U16.**

**Vekové limity:**

**U9 – deti narodené po 1.9.2015 – korfbal 4 (4 proti 4, 2 koše vo výške 2,5m, lopta č.4)**

**U11 – deti narodené po 1.9.2013 – korfbal 4 (4 proti 4, 2 koše vo výške 2,5m, lopta č.4)**

**U13 – deti narodené po 1.9.2011– korfbal 4 (4 proti 4, 2 koše vo výške 3 m, lopta č.5)**

**U16 – deti narodené po 1.9.2008 – monokorfbal (4 proti 4, 1 kôš vo výške 3,5 m, lopta č.5)**

Dvojdňový turnaj sa bude konať počas víkendu (07.-08.06.2025) v **Mestskej športovej hale** v Nitre:

Prvý deň (sobota 07.06.2025) odohráme základné skupiny v jednotlivých kategóriách. Počet a dĺžka zápasov bude stanovená podľa počtu zúčastnených tímov v jednotlivých kategóriách

Na druhý deň (nedeľa 08.06.2025) plánujeme odohrať play off každej kategórie. V prípade účasti reprezentačných tímov U15 v kategórii do 16 rokov by sme radi zorganizovali minuturnaj v klasickej verzii korfbalu (8 proti 8).

Ubytovanie pre Vaše tímy vieme zabezpečiť na internáte, v penzióne v Nitre vrátane raňajok alebo v telocvični jednej z našich základných škôl vrátane raňajok. Počet miest je obmedzený, kto skôr príde, ten prv melie. Príchod tímov do Nitry očakávame v sobotu ráno. Ak chce váš tím prísť skôr (alebo zostať dlhšie), dajte nám vedieť, zariadime to.

Počas pobytu v našom meste máte množstvo turistických možností. Nitra je veľmi pekné historické mesto s množstvom pamiatok, napr. Nitriansky hrad, Kalvária, množstvo kostolov, budova divadla, pekná pešia zóna s množstvom reštaurácií. Nad mestom Nitra sa týči vrch Zobor, z ktorého si môžete urobiť krátku túru s pekným výhľadom na mesto.

Štartovné: 30 €/tím (ak privediete viac ako 4 tímy, štartovné bude 25 €/tím)

Ubytovanie vrátane raňajok

- študentský domov 25 €/os (obmedzená kapacita)

- penzión v Nitre 32 €/os (obmedzená kapacita)

- telocvičňa 10 €/osoba - treba si priniesť vlastné karimatky a spacie vaky (obmedzená kapacita)

Radi by sme Vás poprosili o pomoc pri zabezpečení rozhodcu pre turnaje.

Prosíme vás o vyplnennie registračného formulára:

<https://docs.google.com/forms/d/e/1FAIpQLSdIE8zT0PYzUHB9n8oSux5dm3e_OMeYyYTIquOB4XxfNFNZMQ/viewform?usp=header>

Už sa nevieme dočkať, kedy vás privítame na našom turnaji! Máte otázky alebo špeciálne požiadavky? Neváhajte nás osloviť – sme tu, aby sme vám pomohli. Vidíme sa v Nitre!

S pozdravom organizačný výbor